Nariadenie Komisie (ES) č. 1961/95
z 9. augusta 1995,
ktoré mení a dopĺňa nariadenie (ES) č. 3175/94, ktoré stanovuje podrobné pravidlá pre uplatňovanie osobitných opatrení pre dodávky obilných výrobkov na menšie ostrovy v Egejskom mori a bilanciu prognózovaných dodávok
KOMISIA EURÓPSKYCH SPOLOČENSTIEV,
so zreteľom na Zmluvu a založení Európskeho spoločenstva,
so zreteľom na nariadenie Rady (EHS) č. 2019/93 z 19. júla 1993, ktoré zavádza osobitné opatrenia pre menšie ostrovy v Egejskom mori vzhľadom na určité poľnohospodárske produkty [1], naposledy zmenené a doplnené nariadením Komisie (ES) č. 1363/95 [2], najmä jeho článok 4,
keďže nariadenie Komisie (EHS) č. 2958/93 [3], naposledy zmenené a doplnené nariadením (ES) č. 1802/95 [4], stanovuje spoločné podrobné pravidlá pre vykonanie osobitných opatrení pre dodávky určitých poľnohospodárskych produktov na menšie ostrovy v Egejskom mori;
keďže, aby sa zohľadnili osobitné obchodné zvyklosti v odvetví obilnín, nariadenie Komisie (ES) č. 3175/94 [5] stanovuje podrobné pravidlá, ktoré sú dodatkom k ustanoveniam nariadenia (EHS) č. 2958/93 alebo výnimkou z nich; keďže na dosiahnutie cieľa osobitných opatrení pre dodávky, ktoré sú stanovené v nariadení (EHS) č. 2019/93 a to, konkrétne, zmierniť prirodzené znevýhodnenie menších ostrovov v Egejskom mori tak, aby sa nebránilo rozvoju miestnej výroby, 12000 tonám jačmeňa vyprodukovaného na ostrove Lémnos by sa malo umožniť uchádzať sa o tieto opatrenia za podmienky, že spomenuté množstvo jačmeňa je nadbytočné vzhľadom na osobitné potreby tohoto ostrova; keďže by sa mal stanoviť objem paušálnej pomoci, ktorá sa má poskytnúť na dodávky tohoto produktu z ostrova Lémnos na menšie ostrovy v Egejskom mori;
keďže opatrenia ustanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Nariadenie (ES) č. 3175/94 sa týmto mení a dopĺňa takto:
1. Vkladá sa nasledujúci článok 2a:
"Článok 2a
1. Pre dodávky jačmeňa, ktorý sa zožal na ostrove Lémnos, na menšie ostrovy v Egejskom mori sa poskytuje na množstvo 12000 ton na rok paušálna pomoc 15 ECU na tonu stanovená v prvej zarážke článku 1 ods. 1 nariadenia (EHS) č. 2958/93.
2. Žiadna pomoc sa neposkytuje pre dodávky jačmeňa, ktorý patrí pod kód KN 1003, na ostrove Lémnos."
2. Príloha sa nahrádza prílohou tohto nariadenia.
Článok 2
Toto nariadenie nadobúda účinnosť nasledujúci deň po jeho uverejnení v Úradnom vestníku Európskych spoločenstiev.
Bude sa uplatňovať od 1. júla 1995.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 9. augusta 1995